EUROPA-KOMMISSIONEN Bruxelles, den 27.11.2018 COM(2018) 779 final RAPPORT FRA KOMMISSIONEN TIL EUROPA-PARLAMENTET OG RÅDET om EGFL-udgifter



Alarmsystemet nr. 7-10/2018



RAPPORT FRA KOMMISSIONEN TIL EUROPA-PARLAMENTET OG RÅDET om EGFL-udgifter



Alarmsystemet nr. 7-10/2018 Indholdsfortegnelse 1. EGFL-budgetproceduren i 2018 ………………………………………………………2 2. Formålsbestemte indtægter til EGFL 2 3. Bemærkninger angående den foreløbige gennemførelse af EGFL-budgettet for 2018 3 3.1. Markedsforanstaltninger 3 3.1.1. Frugt og grøntsager 3 3.1.2. Produkter henhørende under vinsektoren 3 3.1.3. Salgsfremmende foranstaltninger 4 3.1.4. Mælk og mejeriprodukter 4 3.1.5. Svinekød, æg og fjerkrækød, biavl og andre animalske produkter 4 3.1.6. Skoleordninger 4 3.2. Direkte betalinger 4 3.2.1. Afkoblede direkte betalinger 4 3.2.2. Andre direkte betalinger 4 3.3. Revision af landbrugsudgifter 5 4. Forbrug af formålsbestemte indtægter til EGFL 5

5. Konklusioner………………………………………………………………………….5 BILAG 1: FORELØBIGT FORBRUG AF EGFL-BEVILLINGER PR. 31.8.2018 1.EGFL-budgetproceduren i 2018 EU's budget for 2018 blev vedtaget af Europa-Parlamentet den 30. november 2017. Budgettet omfattede forpligtelses- og betalingsbevillinger til Den Europæiske Garantifond for Landbruget (EGFL) på henholdsvis 43 235 mio. EUR og 43 189 mio. EUR til direkte betalinger og markedsrelaterede udgifter. Forskellen mellem forpligtelses- og betalingsbevillingerne skyldes, at der anvendes opdelte bevillinger til visse foranstaltninger, der gennemføres direkte af Kommissionen. Disse vedrører hovedsagelig salgsfremstød for landbrugsprodukter, politisk strategi og koordineringsforanstaltninger. 2. Formålsbestemte indtægter til EGFL Indtægter fra finansielle korrektioner i henhold til afgørelser om regnskabsafslutning og afgørelser om efterprøvende regnskabsafslutning og indtægter fra uregelmæssigheder betragtes som formålsbestemte indtægter, der skal anvendes til finansiering af EGFL-udgifter, jf. artikel 43 i forordning (EU) nr. 1306/2013. I henhold til disse bestemmelser kan formålsbestemte indtægter anvendes til at finansiere alle former for EGFL-udgifter. Hvis ikke alle disse indtægter anvendes i regnskabsåret, vil de automatisk blive fremført til det følgende regnskabsår . EGFL's budget for 2018 omfatter: ·Kommissionens seneste skøn over de bevillinger, der er behov for til finansiering af markedsforanstaltninger og direkte betalinger

·skønnene over de formålsbestemte indtægter, der forventes opkrævet i løbet af regnskabsåret ·fremførslen af saldoen af formålsbestemte indtægter, der er til rådighed fra det foregående regnskabsår. Kommissionen tog i sit forslag til bevillinger til EGFL's budget for 2018 hensyn til de forventede samlede formålsbestemte indtægter og anmodede i forslaget til budget for 2018 om et bevillingsniveau, der er beregnet ved at trække de anslåede formålsbestemte indtægter fra det anslåede behov. Budgetmyndigheden vedtog EGFL-budgettet under hensyntagen til de forventede formålsbestemte indtægter. Ved udarbejdelsen af budgettet for 2018 anslog Kommissionen de disponible formålsbestemte indtægter til 1 475,9 mio. EUR, bestående af: ·de formålsbestemte indtægter, der forventes genereret i løbet af regnskabsåret 2018, og som blev anslået til 865,9 mio. EUR (henholdsvis 733,9 mio. EUR fra korrektioner som følge af den efterprøvede regnskabsafslutning og 132 mio. EUR fra uregelmæssigheder) ·de formålsbestemte indtægter, der skulle fremføres fra 2017 til 2018, og som blev anslået til 610 mio. EUR. Kommissionen afsatte disse anslåede indtægter på 1 475,9 mio. EUR til følgende ordninger: ·400 mio. EUR til driftsfondene for producentorganisationer i frugt- og grøntsagssektoren og ·1 075,9 mio. EUR til grundbetalingsordningen. Summen af de vedtagne bevillinger og de formålsbestemte indtægter til disse ordninger svarer til: ·872 mio. EUR til driftsfondene for producentorganisationer i frugt- og grøntsagssektoren og ·17 402 mio. EUR til grundbetalingsordningen. Af bilaget, der viser den foreløbige gennemførelse af 2018-budgettet, fremgår budgetbevillingerne på artikelniveau til frugt- og grøntsagssektoren og for afkoblede direkte betalinger uden hensyntagen til ovennævnte formålsbestemte indtægter. De viser vedtagne bevillinger for disse artikler, som beløber sig til henholdsvis 531,8 mio. EUR og 34 309,1 mio. EUR. Sammen med indtægterne til disse artikler er beløbene i budgettet for 2018 på i alt 931,8 mio. EUR til frugt og grøntsager og 35 385 mio. EUR til afkoblede direkte betalinger. 3. Bemærkninger angående den foreløbige gennemførelse af EGFL-budgettet for 2018 Af bilaget fremgår budgettets foreløbige gennemførelse i perioden fra den 16. oktober 2017 til den 31. august 2018. Dette gennemførelsesniveau sammenlignes med udgiftsprofilen i det varslingssystem, der blev indført i henhold til artikel 28 i Rådets forordning (EU) nr. 1306/2013. 3.1 Markedsforanstaltninger Udnyttelsen af bevillingerne til interventioner på landbrugsmarkederne var en smule højere end forventet (+37,9 mio. EUR). Når der tages hensyn til de formålsbestemte indtægter på 400 mio. EUR, der er afsat til ordningen for frugt og grøntsager, fremkommer der et underforbrug på -195,2 mio. EUR i forhold til den anslåede udgiftsprofil. 3.1.1 Frugt og grøntsager Når der tages hensyn til de formålsbestemte indtægter til denne sektor, ændres det tilsyneladende overforbrug på +126,8 mio. EUR til et underforbrug på -106,3 mio. EUR eller -11,4% (jf. fodnote (*) i bilaget). Der kan observeres et langsommere tempo i gennemførelsen af støtten til "producentorganisationernes driftsfonde".

3.1.2 Produkter henhørende under vinsektoren Underforbruget på -40,6 mio. EUR i forhold til profilen for denne budgetartikel skyldes hovedsagelig, at to medlemsstater, som har et betydeligt rammebeløb for vinstøtteprogrammerne, indtil videre har haft lavere udgifter. Medlemsstaterne forventer dog at anmelde betydelige udgiftsbeløb i de sidste to delperioder af regnskabsåret. Kommissionens tjenestegrene overvåger nøje gennemførelsen af denne budgetartikel. 3.1.3 Salgsfremmende foranstaltninger På nuværende tidspunkt betragtes underforbruget på -15,1 mio. EUR (eller -8,8 %) i forhold til profilen som midlertidigt, og gennemførelsen overvåges nøje af Kommissionens tjenestegrene. 3.1.4 Mælk og mejeriprodukter I rapport nr. 4-6/2018 inden for rammerne af alarmsystemet blev overforbruget på budgetposten for oplagring i 2018 nævnt. Tabet som følge af salg af offentlige lagre af skummetmælkspulver til priser, der var lavere end interventionsprisen, forklarer det store overforbrug på budgetartiklen ved udgangen af august (udgifter på 70,1 mio. EUR sammenlignet med budgetbevillingerne på 34,1 mio. EUR). Der vil i lyset af den lave markedspris blive foretaget en nedskrivning af lagrene inden udgangen af regnskabsåret. 3.1.5 Svinekød, æg og fjerkrækød, biavl og andre animalske produkter I de foregående år omfattede denne budgetartikel udgifter til biavl og foranstaltninger til fordel for svinekødssektoren. I 2018 finansierer artiklen støtten til biavl og ekstraordinære markedsstøtteforanstaltninger i forbindelse med dyresygdomme. Dette års gennemførelsesmønster er derfor anderledes end den beregnede profil, der er baseret på tidligere års mønstre. De samlede udgifter til denne budgetartikel ved årets udgang forventes at være lavere end budgetteret. 3.1.6 Skoleordninger I skoleåret 2017/18 er skolefrugt- og skolemælksordningerne, der tidligere var adskilt, blevet sammenlagt. Udgiftsprofilen for denne budgetartikel (05 02 18) er udarbejdet på grundlag af gennemførelsesmønstret for de tidligere adskilte skoleordninger. De samlede udgifter til denne budgetartikel ved årets udgang forventes at være lavere end budgetteret. 3.2 Direkte betalinger Udnyttelsen af bevillingerne til direkte betalinger var højere end profilen (+867,8 mio. EUR). Når der tages hensyn til de formålsbestemte indtægter, der er afsat til dette kapitel, fremkommer der et underforbrug på -206 mio. EUR i forhold til den anslåede udgiftsprofil. 3.2.1 Afkoblede direkte betalinger De anmeldte udgifter overstiger profilen med + 1 036,4 mio. EUR (+ 3 %). Når der tages hensyn til de formålsbestemte indtægter, der er afsat til denne artikel, svarer gennemførelsen næsten til profilen (dvs. et underforbrug på blot -37,4 mio. EUR eller -0,1 %), jf. fodnote (*) i bilaget. Overforbruget på 35 238,1 mio. EUR i forhold til budgetbevillingerne på 34 309,1 mio. EUR ligger inden for rammerne af de formålsbestemte indtægter på 1 075,9 mio. EUR, der er afsat til denne budgetartikel. 3.2.2 Andre direkte betalinger Gennemførelsen af andre direkte betalinger (som dækker ordninger såsom frivillig koblet støtte og ordningen for mindre landbrugere) er tæt på den forventede profil (-168,5 mio. EUR eller -2,9 %). De samlede udgifter til denne budgetartikel ved årets udgang forventes at være lavere end budgetteret. 3.3 Revision af landbrugsudgifter For budgetkapitel 05 07 indikerer underforbruget, at der er foretaget færre betalinger i forhold til gennemsnitsprofilen i de foregående år. Betalingerne vedrører primært finansielle korrektioner til fordel for medlemsstaterne efter afgørelser om efterprøvende regnskabsafslutning eller finansiel regnskabsafslutning af foregående års regnskaber. 4. Forbrug af formålsbestemte indtægter til EGFL Tabellen i bilaget viser, at der ved udgangen af august 2018 var blevet opkrævet formålsbestemte indtægter på 921,3 mio. EUR. Det drejer sig om: